Správa zo zahraničnej pracovnej cesty 
na zasadnutí zmiešanej Slovensko – poľskej komisie pre humanitné vedy, 
v Nałęczowe, Poľsko, v dňoch 5. - 8. 10. 2016 

Účastník ZPC:
Meno a priezvisko: 			Mgr. Martina Stiffelová, 
Pracovné zaradenie: 	riaditeľka odboru bilaterálnej a multilaterálnej spolupráce sekcie medzinárodnej spolupráce a európskych záležitostí; 
Pracovisko: 	Ministerstvo školstva, vedy, výskumu a športu SR, Stromová 1, 813 30  Bratislava                                                                                                                
Znalosť jazykov: anglický, francúzsky, poľský

Ďalší účastníci ZPC: 
Katarína Baranyaiová, odbor bilaterálnej a multilaterálnej spolupráce; prof. Marta Pančíková, predsedníčka Komisie, prof. Martin Homza, tajomník Komisie, Kornélia Jakubíková, členka Komisie, Peter Káša, člen Komisie, Patrik Derfiňák, referent 
Znalosť jazykov: anglický, poľský
  
2.  Zahraničná pracovná cesta:
Štát: 					Poľsko
Mesto: 				Nałęczow
Vykonaná v dňoch: 			5. - 8.10.2016
Názov prijímajúcej organizácie: 	Ministerstvo vedy a vysokého školstva Poľskej republiky Účel cesty: 	Účasť na spoločnom pravidelnom zasadnutí spoločnej Slovensko-poľskej
 		komisie humanitných vied 
Spôsob financovania: 	pobytové náklady – prijímajúca organizácia, cestovné náklady - MŠVVaŠ SR;
			  
3.  Rámcový program pobytu:
Streda, 5.10.2016
7:30 				odchod z Bratislavy mikrobusom
20:00				príchod do Nałęczow
21:00				večera, neformálne rokovania, príprava na zasadnutie  
Štvrtok, 6.10.2016, 1. deň zasadnutia
podľa programu v prílohe
Piatok, 7.10.2016, 2. deň zasadnutia
podľa programu v prílohe

Sobota, 8.10.2016, odchod do Bratislavy
8:20				odchod mikrobusom do Bratislavy
21:00				príchod do Bratislavy

4.  Stručný priebeh ZPC:

V dňoch 5. - 8. októbra 2016 sa v hoteli „Przepióreczka“ v Nałęczowe uskutočnilo 19. zasadnutie Slovensko-poľskej komisie humanitných vied pri Ministerstve školstva, vedy, výskumu a športu SR a Ministerstve vedy a vysokého školstva PR (ďalej len „Komisia“). Zasadnutia Komisie sa konajú každoročne, striedavo v Poľsku a na Slovensku. Organizátorom tohto zasadnutia bola poľská sekcia Komisie.

V prvý deň zasadnutia sa konala vedecká konferencia s názvom „Podoby literatúry Non Fiction“, počas ktorej odznelo 9 príspevkov (referátov) na rôzne témy spojené s témou konferencie, v kontexte slovensko-poľských vzťahov. Po referátoch bol priestor na diskusiu.

Druhý deň zasadnutia bol venovaný rokovaniu o činnosti Komisie . Na úvod prof. Joanna Goszczyńska, predsedníčka poľskej sekcie zhodnotila 14. číslo publikácie Kontakty, ktorá je vydávaná každoročne a obsahuje referáty poľských a slovenských odborníkov na danú tému. Prof. Marta Pančíková, predsedníčka slovenskej časti Komisie, predstavila rámcový návrh obsahu ďalšieho čísla Kontaktov, ktoré bude vydané v roku 2017 v SR. Redakčná rada návrh doplnila a schválila. 

Redakčná rada ďalej v diskusii venovala otázkam zaradenia publikácie Kontakty medzi karentované časopisy a publikovaniu elektronickej verzie Kontaktov. Bolo dohodnuté, že texty pripravovaného 15. čísla Kontaktov budú odovzdané slovenskej strane do konca decembra 2016 a poľská redakcia Kontaktov zabezpečí uverejnenie jednotlivých čísel v rámci domény „www.academia.edu“. 
Zástupkyňa Ministerstva školstva, vedy, výskumu a športu SR navrhla uviesť informácie o činnosti Komisie v rámci oficiálnej stránky ministerstva formou novej podstránky.

Zástupcovia oboch strán sa navzájom informovali o aktuálnom stave projektu „Orava“, a projektu Dejiny Spiša 2 a 3.  Slovenská koordinátorka druhej časti projektu Orava, „Oravské štúdie“, prof. PhDr. Marta Pančíková, CSc., potvrdila, že slovenské texty do spoločnej publikácie budú v súlade so závermi z 18. zasadnutia komisie v roku 2015 v Zuberci, pripravené do konca roku 2016. 
Ďalší postup prác na oboch projektoch na poľskej strane bude závisieť od rozhodnutia o financovaní zo strany Ministerstva vedy a vysokého školstva PR. Zástupkyňa Ministerstva vedy a vysokého školstva PR, Maria Klimkiewicz, informovala  o zmenách v zákone o financovaní vedy, uprednostňujúce publikácie v digitálnej forme. Vzhľadom na uvedené zmeny bolo v roku 2016 pozastavené financovanie prác, ktoré súvisia s tlačou druhého zväzku Dejín Spiša a projektu „Orava“. Ministerstvo vedy a vysokého školstva PR zváži možnosť financovania prípravných prác v roku 2017 na spracovanie obidvoch častí projektu Orava.
Prof. Martin Homza, vedúci pracovnej skupiny projektu syntéza Dejín Spiša, informoval, že vydanie Dejín Spiša 2 bolo posunuté do konca roku 2016. Vydanie druhého zväzku poľskej verzie Dejín Spiša bude závisieť od vyššie uvedenej dohody medzi Ministerstvom vedy a vysokého školstva PR a poľským koordinátorom projektu. 

Bolo dohodnuté, že 20. zasadnutie Komisie bude v dňoch 27. - 30. septembra 2017 v Slovenskej  republike. Program zasadnutia a tému vedeckej konferencie navrhne slovenská strana. Pôjde o jubilejné zasadnutie Komisie, a preto bude potrebné zvážiť tému komisie, a formát zasadnutia v SR, ktorý bude vystihovať bilanciu 20-ročnej práce Komisie a súčasne aj nasmerovanie Komisie do budúcnosti.
5. Odporúčané závery:
1. Zabezpečiť finančné krytie vydania publikácie S-P komisie humanitných vied - 15. čísla časopisu Kontakty.
				Termín: september 2017
				Zodpovedný: SMSEZ v spolupráci s vedením S-P komisie
           humanitných vied pri MŠVVaŠ SR a MVaVŠ PR

2. V zmysle štatútu Komisie pripraviť 20. zasadnutie Komisie na Slovensku v termíne       od 27. – 30. 9. 2017.
Termín: september 2017
				Zodpovedný: SMSEZ v spolupráci s vedením S-P komisie
           humanitných vied pri MŠVVaŠ SR a MVaVŠ PR

3. V zmysle ustanovení príslušných protokolov zo zasadnutí Komisie a na základe predloženej finančnej kalkulácie a harmonogramu prác, ktoré ešte majú byť vykonané, zabezpečiť v rámci finančných možností (v závislosti od rozpočtu) finančné krytie prípravy Syntézy dejín Spiša III. a prác na projekte „Orava v dejinách a súčasnosti“. 

				Termín: december 2017
				Zodpovedný: SMSEZ v spolupráci s vedúcim pracovnej skupiny 
          Syntézy dejín Spiša a koordinátormi projektu 
           „Orava v dejinách a súčasnosti“.

6.   Prehľad prinesenej dokumentácie a miesto jej uloženia
Kontakty č. 14 a ostatné relevantné dokumenty sa nachádzajú na Sekcii medzinárodnej spolupráce a európskych záležitostí MŠVVaŠ SR.
       
7.   Osobitne vyhodnotený očakávaný prínos ZPC
Rozvoj slovensko-poľských vzťahov, posilnenie spolupráce v rámci regiónu, diskusia o prioritách smerovania činnosti Komisie v budúcnosti.
8.    Spôsob zverejnenia výsledkov ZPC, prenos získaných informácií
Správa zo ZPC je zverejnená na www.minedu.sk.
Súhlasím so zverejnením správy na internete.

Správu vypracoval: Mgr. Katarína Baranyaiová, OBMS:
Dátum: 21. októbra 2016
Správu schválil:  
Mgr. Martina Stiffelová, ROBMS:   ..................................................
PhDr. Marek Moška, GR SMSEZ:.................................................................